Birdlife Malta ppreżentat protest ġudizzjarju fil-qrati Maltin, kontra l-kaċċa fir-rebbiegħa. Il-BirdLife argumentat li gvernijiet suċċessivi Maltin ma ssodisfawx il-kundizzjonijiet tal-liġijiet nazzjonali biex iddeċidew li jagħtu permess għall-kaċċa fir-rebbiegħa. Il-BirdLife qalet li l-kundizzjoni primarja li qabel staġun tal-kaċċa fir-rebbiegħa jiġi ddikjarat legali, irid isir studju dwar l-impatt li se jkun hemm fuq l-ispeċi ta’ tajr li għalih tkun tista’ ssir il-kaċċa. Fl-istess jum li delegazzjoni li tirrappreżenta 39 deputat ewro parlamentari iltaqgħet mal-Kummissarju Ewropew għall-Ambjent Janez Potocnik. Il-BirdLife qalet li d-delegazzjoni appellat lil Potocnik biex iwassal il-messaġġ lill-Kummissjoni Ewropea biex tissospendi iktar derogi li jħallu l-kaċċa ssir.